Γαλατασαράι (ποδόσφαιρο)

Το ποδοσφαιρικό τμήμα της Γαλατασαράι (τουρκικά: Galatasaray Profesyonel Futbol Takımı) ιδρύθηκε το 14 Οκτωβρίου 1905 και ήταν το πρώτο αθλητικό τμήμα του συλλόγου. Από το 1997, το 68,77% των μετοχών ανήκει στον αθλητικό σύλλογο Γαλατασαράι Σ.Κ., ενώ το 31,23% στην εταιρία Galatasaray Sportif AŞ. Αγωνίζεται στο Πρωτάθλημα ποδοσφαίρου Τουρκίας (Süper Lig).

Η Γαλατασαράι έχει κατακτήσει στους εγχώριους τίτλους 23 πρωταθλήματα Τουρκίας, 18 Κύπελλα, 6 Σούπερ Καπ. Στο διεθνές στερέωμα κατέκτησε το Κύπελλο ΟΥΕΦΑ και το Ευρωπαϊκό Σούπερ Κύπελλο το 2000. Έφτασε πρώτη στη βαθμολογία των ποδοσφαιρικών συλλόγων και πήρε τον τίτλο της "Καλύτερης Ποδοσφαιρικής Ομάδας στον Κόσμο" τον Ιανουάριο του 2001.

Η Γαλατασαράϊ είναι μία από τις δύο ομάδες που κατέκτησαν το Κύπελλο ΟΥΕΦΑ χωρίς να χάσουν σε κανένα αγώνα και είναι η μόνη ομάδα που κατέκτησε το τρόπαιο μετά από αποκλεισμό από το Τσάμπιονς Λιγκ. Με την νίκη της στον τελικό του Κυπέλλου ΟΥΕΦΑ εις βάρος της αγγλικής Άρσεναλ στα πέναλτι, η Γαλατασαράϊ έγινε η πρώτη τούρκικη ομάδα που έχει κατακτήσει ευρωπαϊκό τρόπαιο. Επίσης, η Γαλατασαράϊ κατέχει το υψηλότερο ρεκόρ συνεχόμενων εντός έδρας νικών (24 παιχνίδια στην σειρά: 13 Μαΐου - 8 Δεκεμβρίου 2002).

Το Στάδιο Ali Sami Yen ξανάνοιξε τις θύρες του για τον φίλαθλο κόσμο της ομάδας στη σεζόν 2004-2005 και ξεκίνησε μία τεράστια προσπάθεια αναβάθμισης του γηπέδου που ολοκληρώθηκε την 6η εβδομάδα της σεζόν 2005-2006. Από την περίοδο 2010-11 η Γαλατασαράϊ χρησιμοποιεί το νέο και ανανεωμένο στάδιο της όπου άνοιξε τις πύλες του στις 29 Οκτωβρίου 2010 και ονομάζεται Türk Telekom Arena, όπου θα θεωρείται ως ένα από τα καλύτερα στάδια στην Ευρώπη, και θα έχει χωρητικότητα από 52.695 θέσεις μέχρι και 70.000 όπου θα είναι όλος ο χώρος του σταδίου στη περίπτωση που πραγματοποιηθεί κάποια συναυλία.

Ιστορία 
Η Ιστορία της αρχίζει το 1905 από άτομα που φοιτούσαν στο Λύκειο Γαλατασαράι, και ο προπονητής της ήταν ο Αλί Σαμί Γιέν, όπου παρέμεινε μέχρι το 1917. Το πρώτο τους ματς είχε αντίπαλο, μια τοπική ομάδα, την Καντί Κεγιού που διαλύθηκε το 1912. Το όνομα προήλθε από το λύκειο των παιδιών που φοιτούσαν εκεί και έτσι τους δόθηκε το όνομα που χρησιμοποιούν μέχρι και σήμερα, το όνομα Γαλατασαράϊ. 

Η Γαλατά, που την φωνάζουν με συντομία συνέχισε την πρόοδο της και αγωνίστηκε σε διάφορα παιχνίδια. Ένα από αυτά ήταν αυτό με την Ρουμ όπου την νίκησαν με 2-0. Το 1905 απαγορεύτηκε να υπάρχει σαν ποδοσφαιρική ομάδα γιατί δεν τήρησε τον κανόνα που είχαν κάνει οι Οθωμανοί. Το 1912, δηλαδή τρία χρόνια αργότερα, πήραν την άδεια να συνεχίσουν να υπάρχουν σαν ομάδα. Τα πρώτα χρώματα της Γαλατά ήταν το κόκκινο και το άσπρο. Έτσι μετ από κάποια χρόνια άρχιζαν να αγωνίζονται. Στη Σούπερ Λιγκ για πρώτη φορά αγωνίστηκαν το 1959 και από τότε δεν έχει υποβιβαστεί ποτέ ξανά. Από τότε κατάφεραν κάτι που καμία άλλη ομάδα εκτός από τη Φενέρμπαχτσε δεν το κατάφερε.

Τίτλοι

Διεθνείς 
Κύπελλο ΟΥΕΦΑ (1): 2000
Σούπερ Καπ Ευρώπης (1): 2000

Εγχώριοι 
Πρωταθλήματα Τουρκίας (23): 1962, 1963, 1969, 1971, 1972, 1973, 1987, 1988, 1993, 1994, 1997, 1998, 1999, 2000, 2002, 2006, 2008, 2012, 2013, 2015, 2018, 2019, 2023
Κύπελλα Τουρκίας (18): 1963, 1964, 1965, 1966, 1973, 1976, 1982, 1985, 1991, 1993, 1996, 1999, 2000, 2005, 2014, 2015, 2016, 2019
Σούπερ Καπ Τουρκίας (16): 1966, 1969, 1972, 1982, 1987, 1988, 1991, 1993, 1996, 1997, 2008, 2012, 2013, 2015, 2016, 2019

Έμβλημα 
Το 2015 προστέθηκε τέταρτο αστέρι στην κορυφή του σήματος του ποδοσφαιρικού τμήματος της Γαλατασαράι.

Παραπομπές

Εξωτερικοί σύνδεσμοι 

 Επίσημη ιστοσελίδα
 Σελίδα στην ΟΥΕΦΑ
 Σύνδεσμος φιλάθλων ultrAslan

Ποδοσφαιρικές ομάδες Τουρκίας
Ιδρύσεις ποδοσφαιρικών ομάδων το 1905